Ingebrigtsen: Virker som om folk har bommet med formen
- Jeg ville synes det var greit at de andre hadde prestert bedre. Da ville ikke alt ligget på hans skuldre, sier Gjert Ingebrigtsen (48) til VG. - Men han får tåle det rampelyset. Han har ikke noe valg. Jeg tror han gjør det. Han er mannen for de store begivenhetene, tilføyer faren og treneren til Norges regjerende europamester.Henrik Ingebrigtsen (23) og Filip Ingebrigtsen (21) starter i hvert sitt semifinaleheat klokken 11.50 og 12.05 fredag formiddag. Finalen på 1500 meter går på mesterskapets siste dag, søndag. Henrik Ingebrigtsen har beste tid i Europa i år, med norgesrekorden 3.31,46 fra Diamond League-stevnet i Monaco 18. juli. - Det har vært litt under par. Det virker som om folk har bommet på formen og diverse, sier Henrik Ingebrigtsen om den totale norske innsatsen og prestasjonene i 2014-EM. - Har du det? - Jeg tror ikke det, svarer Henrik Ingebrigtsen. Han bekrefter også at han, motsatt av «andres utvikling», har løpt fortere og fortere gjennom hele sesongen - og bemerker at det har vært «greit» for ham.På spørsmål om han vil takle presset ved å være Norges eneste medalje og gullkandidat, svarer han at han «måtte ta ansvar» på Bislett 11. juni (satt norsk rekord på en engelsk mile da de andre norske sviktet), og at han gjorde det. - I 2012-EM var det mangel på press og oppmerksomhet som trigget meg. Nå er det motsatt, sier Henrik Ingebrigtsen. - Mange minner meg på at presset er større på meg når de andre gjør det dårligere. Da vil jeg gjøre det enda bedre selv, på vegne av laget, tilføyer han. Gjert Ingebrigtsen hevdet overfor VG 3. juli - da Henrik senket daværende norgesrekord i Lausannes Diamond League-stevne - at EM ikke var sesongens store mål for Henrik. Det store målet var å bevise at han kunne løpe fort, og at han aktet å løpe ekstra fort i Monaco to uker senere. - Ja, men når vi er her, er det viktig, svarer Gjert Ingebrigtsen på VGs spørsmål - i dag - om han fortsatt mener at EM ikke er sesongens store mål.- Foran EM tenkte vi at EM får være EM, vi skal toppe der (i Monaco). Vise at «den hvite mann» kan løpe fort, og så gjorde vi det. Deretter nullstilte vi, sier Gjert Ingebrigtsen. - Klarte dere det? - Nja, når man setter slike rekorder får man en utladning som gjør det vanskelig å komme ned på jorden. Han var litt utladet etter det, han er bare unggutten. Den første uken i St. Moritz (etter Monaco), og et stykke inn i den andre, var det slitsomt for ham, svarer Ingebrigtsen senior - far til syv med sivil heltidsjobb og trenerjobb. - Han skulle gjerne sett at EM kom rett etter Monaco, og ferdig med det, tilføyer Gjert Ingebrigtsen.Han sier han er spent på «de andre», på hva Henrik Ingebrigtsens konkurrenter kan by ham av motstand i kampen om mellomdistansegullet. - Jeg er spent på hvordan han ser ut, og motstanden. Slik den ser ut på papiret er ikke alltid slik den ser ut når det skjer. Det kan være papirtigere, sier Gjert Ingebrigtsen. Henrik Ingebrigtsen minner om at alt kan skje på en 1500-meter, slik som da han falt i forsøket i U23-EM i fjor.
Pappa og trener Gjert Ingebrigtsen ville satt pris på om de andre norske utøverne hadde prestert bedre i EM, slik at ikke alt presset var blitt lagt på sønnen Henrik foran 1500-meteren. pris på om de andre norske utøverne hadde prestert bedre i EM, slik at ikke alt presset var blitt lagt på sønnen Henrik foran 1500-meteren.